ข้อกำหนดมหาวิทยาลัยเทคโนโลยีสุรนารี ว่าด้วยการการรวมสำนักวิชาเทคโนโลยีอุตสาหกรรม สำนักวิชาเทคโนโลยีทรัพยากร และสาขาวิชาวิศวกรรมเกษตรของสำนักวิชาเทคโนโลยีการเกษตรเป็นสำนักวิชาวิศวกรรมศาสตร์ พ.ศ. 2542
ข้อกำหนดมหาวิทยาลัยเทคโนโลยีสุรนารี
ข้อกำหนดมหาวิทยาลัยเทคโนโลยีสุรนารี
ว่าด้วยการรวมสำนักวิชาเทคโนโลยีอุตสาหกรรม
สำนักวิชาเทคโนโลยีทรัพยากร
และสาขาวิชาวิศวกรรมเกษตรของสำนักวิชาเทคโนโลยีการเกษตร
เป็นสำนักวิชาวิศวกรรมศาสตร์ พ.ศ. ๒๕๔๒
 

เพื่อให้การบริหารการศึกษาเป็นไปอย่างมีประสิทธิภาพ
ประสิทธิผล ประหยัด และเป็นไปตามหลักวิชาการและวิชาชีพ
จึงสมควรรวมสำนักวิชาเทคโนโลยีอุตสาหกรรม
สำนักวิชาเทคโนโลยีทรัพยากรและสาขาวิชาวิศวกรรมเกษตรของสำนักวิชาเทคโนโลยีการเกษตรเพื่อจัดตั้งเป็นสำนักวิชาวิศวกรรมศาสตร์

อาศัยอำนาจตามความในมาตรา ๗
วรรคแรก และมาตรา ๑๖ (๒) และ (๔) แห่งพระราชบัญญัติมหาวิทยาลัยเทคโนโลยีสุรนารี
พ.ศ. ๒๕๓๓ สภามหาวิทยาลัยเทคโนโลยีสุรนารี ในการประชุมครั้งที่ ๒/๒๕๔๒ เมื่อวันที่
๑ พฤษภาคม ๒๕๔๒ จึงมีมติให้ตราข้อกำหนดไว้ ดังต่อไปนี้

ข้อ ๑ ข้อกำหนดนี้เรียกว่า ข้อกำหนดมหาวิทยาลัยเทคโนโลยีสุรนารี ว่าด้วยการรวมสำนักวิชาเทคโนโลยีอุตสาหกรรม
สำนักวิชาเทคโนโลยีทรัพยากรและสาขาวิชาวิศวกรรมเกษตรของสำนักวิชาเทคโนโลยีการเกษตรเป็นสำนักวิชาวิศวกรรมศาสตร์
พ.ศ. ๒๕๔๒

ข้อ ๒[๑]
ข้อกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้รวมสำนักวิชาเทคโนโลยีอุตสาหกรรม
และสำนักวิชาเทคโนโลยีทรัพยากร ตามมาตรา ๕๖ (๕) และมาตรา ๕๖ (๖)
แห่งพระราชบัญญัติมหาวิทยาลัยเทคโนโลยีสุรนารี พ.ศ. ๒๕๓๓
และสาขาวิชาวิศวกรรมเกษตรของสำนักวิชาเทคโนโลยีการเกษตร ตามข้อ ๑๓ (๖)
แห่งประกาศมหาวิทยาลัยเทคโนโลยีสุรนารี เรื่อง การแบ่งส่วนงาน (ฉบับที่ ๖) พ.ศ.
๒๕๔๐ ลงวันที่ ๓ ตุลาคม ๒๕๔๐ เพื่อจัดตั้งเป็นสำนักวิชาเรียกว่า สำนักวิชาวิศวกรรมศาสตร์

ข้อ ๔ ให้โอนทรัพย์สิน หนี้สิน
ตลอดจนบุคลากรของสำนักวิชาเทคโนโลยีอุตสาหกรรม สำนักวิชาเทคโนโลยีทรัพยากร
และสาขาวิชาวิศวกรรมเกษตรของสำนักวิชาเทคโนโลยีการเกษตร ดังกล่าวในข้อ ๓
ไปเป็นของสำนักวิชาวิศวกรรมศาสตร์

ข้อ ๕
ให้อธิการบดีมหาวิทยาลัยเทคโนโลยีสุรนารีรักษาการให้เป็นไปตามข้อกำหนดนี้


ประกาศ ณ วันที่ ๑ พฤษภาคม พ.ศ. ๒๕๔๒
คนึง ฤๅไชย
นายกสภามหาวิทยาลัยเทคโนโลยีสุรนารี























ปริญสินีย์/ผู้จัดทำ
๓ พฤศจิกายน ๒๕๕๓
นฤดล/ผู้ตรวจ
๒ ธันวาคม ๒๕๕๓


















































[๑] ราชกิจจานุเบกษา
เล่ม ๑๑๖/ตอนที่ ๔๗ ง/หน้า ๔๔/๑๕ มิถุนายน ๒๕๔๒